  Туспуктэм: Григорий Фомин Наталия Сильвестрова 25-тӥ куартолэзе Удмуртиысь Кун Кенешлэн сизьыметӥ сессияз Камбаркаын но Камбарка ёросын улӥсьёслы эмъюртэ мынон понна Кам выж вылтӥ потыны капчиятонъёс сётон сярысь катэз кутӥзы. Со сярысь улосвыл парламентлэн пресс-службаез ивортӥз. Компенсаци эмъюртэ мынон но бертон сюрэс понна тыриськоз. Нуназе стационаре эмъяськыны интыяку, кытчы котькуд нунал ветлыны кулэ, ускёез вань ветлонъёс понна берыктозы. Компенсаци 60 арессэс ортчем воргоронъёслы но 55 арессэс ортчем нылкышноослы, быдэ вуымтэослы, секытэн нылкышноослы, сӧсыръёслы, анай-атайтэк кылем пиналъёс, ожгар действиосы пыриськем ветеранъёслы но ӧлексыослы, нимысьтыз ожгар ужрадэ пыриськемъёслы чакламын. Кат 1-тӥ пӧсьтолэзьысен ужаны кутскоз Тодэ вайытом, Кам выж вылтӥ потыны капчиятонъёс сётон сярысь катӵектосэз нырысетӥ лыдӟонъёс оштолэзе ортчизы. Тегъёс: Камваменвыж выжъёс КунКенеш Камбарка Удмуртия  